سیرین بنت شمعون

سیرین بنت شمعون ام المؤمنین ماریہ قبطیہ کی بہن اور حسان بن ثابت کی زوجہ صحابیہ ہیں۔ سیرین اور ماریہ قبطیہ حقیقی بہنیں تھیں، ان کو مقوقس شاہِ مصر نے بارگاہِ رسالت میں ہدیۃً بھیجا تھا، ماریہ قبطیہ تو حرمِ نبوی صلی اللہ علیہ و آلہ وسلم میں داخل ہوئیں اور سیرین، حسان بن ثابت مشہور صحابی و شاعر کے حبالۂ عقد میں آئیں، جن کے بطن سے عبد الرحمن بن حسان پیدا ہوئے، سیرین بڑی صابر اور شاکر تھیں، جب آنحضرت صلی اللہ علیہ و آلہ وسلم کے صاحبزادے ابراہیم بن محمد کا جو ماریہ قبطیہ کے بطن سے تھے، انتقال ہوا تو ماریہ قبطیہ لختِ جگر کی جدائی سے بے قابو ہوکر رونے لگیں، سیرین کو اگرچہ اپنی محبوب بہن کے بچے کے مرنے کا غم کم نہ تھا؛ لیکن انھوں نے اپنے جذبات پر قابو رکھا اور ماریہ قبطیہ کو سمجھاتی رہیں۔طبقات ابن سعد، حصہ8 ،صفحہ 155، محمد بن سعد، نفیس اکیڈمی کراچی

ماریہ قبطیہ اور سیرین کے متعلق اگرچہ رجال اور سیر کی کتابوں میں اس کی تصریح نہیں ملتی کہ وہ مسیحی تھیں؛ لیکن بعض قرائن کی بناپر انھیں اہلِ کتاب صحابیات کے زمرہ میں لے لیا گیا ہے۔اسد الغابہ ،مؤلف: ابو الحسن عز الدين ابن الاثير الناشر: دار الفكر بيروت پہلا قرینہ یہ ہے کہ وہ قبطی تھیں اور معلوم ہے کہ مصر کے قبطی عموماً مسیحی تھے؛ چنانچہ زرقانی نے ماریہ قبطیہ کے حالات میں قبطی کے لفظ کی تشریح کرتے ہوئے لکھا ہے: نسبة إلى القبط ای نصاریٰ مصر۔ ترجمہ: قبطی مصر کے مسیحی تھے۔

 حوالہ جات 


زمرہ:ساتویں صدی کی پیدائشیں
زمرہ:ساتویں صدی کی وفیات
زمرہ:صحابیات
زمرہ:مصری غلام
زمرہ:مصری قبطی
زمرہ:ویکی ڈیٹا سے مختلف مختصر وضاحت
زمرہ:ساتویں صدی کے غلام
زمرہ:مصری خواتین
زمرہ:قبطی
زمرہ:غلام
زمرہ:مسیحیت سے اسلام قبول کرنے والی شخصیات
زمرہ:اسلام اور مسیحیت
زمرہ:راویان حدیث
زمرہ:خواتین